pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-"สุทธิพล" ชูมาตรการคุ้มครองผู้บริโภคควบคู่การควบคุมคุณภาพประกันภัย กระหึ่มเวที Asia General Insurance Executive Forum ประเทศญี่ปุ่น
วันพุธที่ 24 พฤษภาคม 2560
"สุทธิพล" ชูมาตรการคุ้มครองผู้บริโภคควบคู่การควบคุมคุณภาพประกันภัย กระหึ่มเวที Asia General Insurance Executive Forum ประเทศญี่ปุ่น
เลขาธิการ คปภ.ได้เดินทางเข้าร่วมประชุมในเวที Asia General Insurance Executive Forum ภายใต้หัวข้อ What can we do to increase  the Value of Asian general insurance ? ซึ่งจัดโดยสมาคมประกันวินาศภัยของประเทศญี่ปุ่น
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย(คปภ.) เปิดเผยว่า ตนและคณะเจ้าหน้าที่สํานักงานคปภ.ได้เดินทางเข้าร่วมประชุมในเวที Asia General Insurance Executive Forum ภายใต้หัวข้อ What can we do to increase the Value of Asian general insurance ? ซึ่งจัดโดยสมาคมประกันวินาศภัยของประเทศญี่ปุ่น โดยมีผู้เข้าร่วมประชุมประกอบด้วย regulators ของหน่วยงานกํากับดูแลด้านประกันภัย ตลอดจนผู้บริหารระดับสูงของสมาคมประกันวินาศภัยประเทศต่างๆในเอเซีย ระหว่างวันที่ 22-24 พฤษภาคม 2560 ณ กรุงโตเกียว ประเทศญี่ปุ่น
ในโอกาสนี้ตนได้นําเสนอข้อมูลเรื่องพัฒนาการระบบประกันภัยของไทยและแนวคิดในการเพิ่มคุณภาพของบริษัทประกันภัย ตลอดจนมาตรการเพิ่มประสิทธิภาพในการกํากับดูแลอุตสาหกรรมประกันภัยภายใต้หัวข้อ "Trust-How can we ensure the public's trust in insurance?" และหัวข้อ "ERM-How should insurers be managed?" โดยได้แสดงความคิดเห็นว่าการที่จะทําให้ประชาชนเชื่อมั่นในระบบประกันภัยนั้น จะต้องมีการคุ้มครองผู้บริโภคอย่างมีประสิทธิภาพ ควบคู่ไปกับการควบคุมคุณภาพของระบบประกันภัยตั้งแต่ต้นกระบวนการไปจนถึงปลายกระบวนการ โดยเฉพาะในเรื่องช่องทางการขายมีความจําเป็นต้องควบคุมคุณภาพการให้บริการทั้งก่อนและหลังการขาย รวมทั้งประชาชนต้องมีความรู้ความเข้าใจเรื่องประกันภัยดีพอและต้องได้รับข้อมูลที่ถูกต้องและครบถ้วน ส่วนในประเด็นเรื่องการบริหารความเสี่ยงของบริษัทหรือ ERM นั้นเป็นเรื่องซึ่งภาคธุรกิจประกันภัยต้องให้ความสําคัญและรู้ลักษณะของความเสี่ยง แล้วนําข้อมูลมาวิเคราะห์เพื่อนํามาใช้ประกอบการตัดสินใจในการกําหนดยุทธศาสตร์และขับเคลื่อนนโยบายของบริษัท เพื่อจะสามารถเผชิญกับความเสี่ยงต่างๆทั้งในเรื่องภัยธรรมชาติ การจู่โจมทางไซเบอร์ ตลอดจนวิกฤติการณ์ทางด้านเศรษฐกิจที่บ่อยครั้งยากที่จะคาดการณ์ได้
เลขาธิการ คปภ. กล่าวด้วยว่าตนได้นําเสนอถึงประกาศฉบับใหม่ของ คปภ. และแนวทางใหม่ซึ่งจะกํากับดูแลและตรวจสอบในเรื่องระบบการบริหารความเสี่ยงอย่างเข้มข้นและเป็นระบบ อันเป็นส่วนหนึ่งของยุทธศาสตร์ตามแผนพัฒนาการประกันภัยฉบับที่ 3 ในการเสริมสร้างความเข้มแข็งให้กับภาคธุรกิจประกันภัย ซึ่งได้รับความสนใจ และมีการแลกเปลี่ยนข้อคิดเห็นที่เป็นประโยชน์ในเวทีการประชุมครั้งนี้อย่างกว้างขวาง โดย คปภ.ได้รับการชื่นชมจากที่ประชุมฯ ว่ามีระบบและแนวทางการกํากับดูแลอุตสาหกรรมประกันภัยที่ดี อันจะเกิดประโยชน์ต่อประชาชนและอุตสาหกรรมประกันภัยของประเทศไทย ทั้งยังสามารถนําแนวทางกํากับดูแลดังกล่าวไปปรับใช้ให้เกิดประโยชน์ในประเทศอื่นๆได้ด้วย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กรุงไทยเสนอขายตราสารด้อยสิทธิเพื่อนับเป็นเงินกองทุนประเภทที่ 2 รับดอกเบี้ยคงที่ 3.40 % วงเงินไม่เกิน 2 หมื่นล้านบาท
วันอังคารที่ 31 ตุลาคม 2560
กรุงไทยเสนอขายตราสารด้อยสิทธิเพื่อนับเป็นเงินกองทุนประเภทที่ 2 รับดอกเบี้ยคงที่ 3.40 % วงเงินไม่เกิน 2 หมื่นล้านบาท
“กรุงไทย” เตรียมออกตราสารด้อยสิทธินับเป็นเงินกองทุนประเภทที่ 2 ทดแทนชุดเดิมที่ครบกําหนดไปแล้ว เพื่อเสริมความแข็งแกร่งยิ่งขึ้นของเงินกองทุน เพิ่มขีดความสามารถในการขยายสินเชื่อ รองรับการขยายตัวของธนาคารในอนาคต
“กรุงไทย” เตรียมออกตราสารด้อยสิทธินับเป็นเงินกองทุนประเภทที่ 2 ทดแทนชุดเดิมที่ครบกําหนดไปแล้ว เพื่อเสริมความแข็งแกร่งยิ่งขึ้นของเงินกองทุน เพิ่มขีดความสามารถในการขยายสินเชื่อ รองรับการขยายตัวของธนาคารในอนาคต และเป็นทางเลือกให้กับลูกค้ารายใหญ่ โดยอัตราดอกเบี้ยของตราสารด้อยสิทธิ เท่ากับ 3.40% ต่อปี
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารเตรียมออกและเสนอขายตราสารด้อยสิทธิเพื่อนับเป็นเงินกองทุนประเภทที่ 2 ธนาคารกรุงไทย จํากัด (มหาชน) ครั้งที่ 1/2560 ครบกําหนดไถ่ถอนปี พ.ศ. 2570 อายุ 10 ปี ธนาคารมีสิทธิไถ่ถอนก่อนกําหนดได้หลังจาก 5 ปีนับจากวันที่ออกตราสาร หรือตามที่เงื่อนไขกําหนด วงเงินไม่เกิน 2 หมื่นล้านบาท อัตราดอกเบี้ยของตราสารด้อยสิทธิ เท่ากับ 3.40% ต่อปี จ่ายดอกเบี้ยทุก 3 เดือน ให้แก่นักลงทุนสถาบัน และ/หรือ นักลงทุนรายใหญ่
ทั้งนี้ ธนาคารวางแผนจะเปิดจองซื้อให้ผู้ลงทุนรายใหญ่ที่สนใจลงทุน ระหว่างวันที่ 16 – 22 เดือนพฤศจิกายนนี้ ทุกสาขาของธนาคารทั่วประเทศ กําหนดการจองซื้อสําหรับผู้ลงทุนรายใหญ่ขั้นต่ํา 1 ล้านบาท และเพิ่มจํานวนครั้งละ 1 แสนบาท และผู้ลงทุนสถาบันจองซื้อขั้นต่ํา 1 ล้านบาท และเพิ่มครั้งละ 1 หมื่นบาท
“ ในช่วงต้นเดือนตุลาคมที่ผ่านมา ธนาคารได้จัดโรดโชว์เพื่อบรรยายสรุปข้อมูล ผลการดําเนินงานของธนาคาร และแผนในการเสนอขายตราสารด้อยสิทธิเพื่อนับเป็นเงินกองทุนประเภทที่ 2 ดังกล่าวไปแล้ว โดยได้รับความสนใจและการตอบรับเข้าร่วมรับฟังการลงทุนจากกลุ่มผู้ลงทุนสถาบัน และ ผู้ลงทุนกลุ่มสหกรณ์เป็นอย่างดี ”
นายผยง กล่าวอีกว่า การออกเสนอขายตราสารด้อยสิทธิฯ ในครั้งนี้ มีวัตถุประสงค์ในการระดมทุนเพื่อนับเป็นเงินกองทุนของธนาคาร และใช้ในการดําเนินงานทั่วไปของธนาคาร เพื่อเสริมความแข็งแกร่งยิ่งขึ้น เพิ่มขีดความสามารถในการขยายสินเชื่อ รองรับการขยายตัวของธนาคารในอนาคต และเพิ่มทางเลือกในการลงทุนให้กับลูกค้าของธนาคาร โดยตราสารด้อยสิทธิฯ ชุดนี้ จะนับเป็นเงินกองทุนประเภทที่ 2
สําหรับฐานะการเงินของธนาคารในปัจจุบันมีความแข็งแกร่ง โดยผลการดําเนินงานในช่วง 9 เดือนแรกปีนี้ ธนาคารมีกําไรสุทธิอยู่ที่ 17,632 ล้านบาท ขณะที่อัตราส่วนเงินกองทุนทั้งสิ้นต่อสินทรัพย์เสี่ยง (CAR) ณ วันที่ 30 กันยายน 2560 อยู่ที่ 16.98% ซึ่งสูงกว่าเกณฑ์ที่ ธปท.กําหนด นอกจากนี้ ธนาคารได้รับการจัดอันดับความน่าเชื่อถือองค์กรจากบริษัท ฟิทช์ เรทติ้งส์ (ประเทศไทย) จํากัด ที่ AA+(tha) และอันดับความน่าเชื่อถือของตราสารอยู่ที่ระดับ AA(tha) เมื่อวันที่ 4 ตุลาคม 2560 นักลงทุนรายใหญ่ และ/หรือ นักลงทุนสถาบัน สามารถสอบถามรายละเอียดเพิ่มเติมและขอรับหนังสือชี้ชวนได้ที่ทุกสาขาทั่วประเทศ ตั้งแต่วันที่ 16 - 22 พฤศจิกายน 2560 หรือสามารถเข้าไปดูรายละเอียดเพิ่มเติมได้ที่เว็บไซด์ของสํานักงาน ก.ล.ต. www.sec.or.th
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล- “พาณิชย์” เผยล่าสุดยอดเพิ่มเป็น 369 ราย ...พบชาวกัมพูชา ขายหน้ากากอนามัย เจลล้างมือและแอลกอฮอล์ไม่ปิดป้ายแสดงราคาขายและขายแพงเกินจริง [กระทรวงพาณิชย์]
วันอังคารที่ 21 เมษายน 2563
“พาณิชย์” เผยล่าสุดยอดเพิ่มเป็น 369 ราย ...พบชาวกัมพูชา ขายหน้ากากอนามัย เจลล้างมือและแอลกอฮอล์ไม่ปิดป้ายแสดงราคาขายและขายแพงเกินจริง [กระทรวงพาณิชย์]
นายสุพพัต อ่องแสงคุณ โฆษกกระทรวงพาณิชย์และศูนย์ปฏิบัติการด้านการควบคุมสินค้า (ศปส) ฝ่ายสร้างการรับรู้และประชาสัมพันธ์เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ ของกระทรวงพาณิชย์ว่า
ณ วันที่ 20 เม.ย.2563 ที่ผ่านมากระทรวงพาณิชย์ได้ร่วมกับหน่วยงานที่เกี่ยวข้อง ดําเนินการจับกุมผู้กระทําความผิดตาม พ.ร.บ.ว่าด้วยราคาสินค้าและบริการ พ.ศ.2542 โดยสามารถจับกุมผู้กระทําความผิดกรณีหน้ากากอนามัยเพิ่ม 3 ราย แบ่งเป็น กรุงเทพฯ 1 ราย พบเป็นร้ายขายยาจําหน่ายแอลกอฮอล์ 70 % ขนาด 450 มล. กระทําความผิดข้อหาจําหน่ายแอลกอฮอล์โดยไม่ปิดป้ายแสดงราคาตามมาตรา 28 ในต่างจังหวัด 2 ราย ได้แก่ จังหวัดขอนแก่น 1 ราย เจ้าหน้าที่ได้ทําการล่อซื้อและจับกุมร้านค้าจําหน่ายหน้ากากอนามัยผ่าน ทางเฟซบุ๊ก 1 ราย พบของกลางเป็นหน้ากากอนามัยยี่ห้อต่างๆ นําเข้า จากต่างประเทศ บรรจุกล่องละ 50 ชิ้น ในราคากล่องละ 700 – 800 บาท (เฉลี่ยชิ้นละ14 – 16 บาท) จํานวน 809 กล่อง รวม 40,450 ชิ้น แจ้งข้อหากระทําความผิดจําหน่ายหน้ากากอนามัยอนามัยสูงเกินราคาที่กําหนด และแพงเกินสมควร ตามมาตรา 25 และมาตรา 29 และจังหวัดราชบุรี 1 ราย โดยการล่อซื้อและจับกุมผู้จําหน่ายชาวกัมพูชา พบของกลางเป็นหน้ากากอนามัย บรรจุกล่องละ 50 ชิ้น จํานวน 282 กล่อง (รวม 14,100 ชิ้น) นอกจากนี้ยังพบสเปย์แอลกอฮอล์ 75 % ขนาด 150 มล. จํานวน 70 ขวด แอลกอฮอล์ ขนาด 150 มล. จํานวน 42 ขวด และเจลล้างมือชนิดหลอด ขนาด 50 มล. จํานวน 48 หลอด แจ้งข้อหากระทําความผิดจําหน่ายหน้ากากอนามัย เจลล้างมือ และแอลกอออล์ โดยไม่ปิดป้ายแสดงราคาและจําหน่ายในราคาสูงเกินสมควร ตามมาตรา 28 และมาตรา 29
โดยสถิติการจับกุมผู้กระทําความผิดกรณีหน้ากากอนามัย เจลล้างมือและแอลกอฮอล์ มียอดรวมเพิ่มขึ้นเป็น 369 ราย แยกเป็นกรุงเทพฯ 169 ราย และต่างจังหวัด 200 ราย
ทั้งนี้ โทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่แจ้งต้นทุนราคาซื้อ ราคาจําหน่าย ปริมาณการผลิต ปริมาณคงเหลือ ตามมาตรา 25 (5) มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ และปรับไม่เกินวันละ 2,000 บาท ตลอดเวลาที่ฝ่าฝืนหรือจนกว่าจะแจ้ง มาตรา26 ข้อหาเป็นผู้ผลิตไม่แจ้งชื่อ ราคาซื้อ ราคาจําหน่าย มาตรา28 ข้อหาไม่ปิดป้ายแสดงราคาขาย มีอัตราโทษปรับไม่เกิน 1 หมื่นบาทและมาตรา 29ข้อหาขายแพงเกินสมควรมีอัตราโทษจําคุกไม่เกิน 7 ปีปรับไม่เกิน 1.4 แสนบาท หรือทั้งจําทั้งปรับ
นายสุพพัตกล่าวว่า อยากเตือนประชาชนอย่ากักตุนสินค้า หรือค้ากําไรเกินควร ไม่ว่าจะเป็นสินค้าหน้ากากอนามัย เจลล้างมือและแอลกอฮอล์ รวมถึงสินค้าจําเป็นอื่น ๆ ในช่วงสถานการณ์การแพร่ระบาดของเชื้อไวรัสโควิด –19 ซึ่งถือเป็นการเอารัดเอาเปรียบประชาชน หากพบมีการกระทําความผิดตาม พ.ร.บ.ว่าด้วยราคาสินค้าและบริการ กระทรวงพาณิชย์จะดําเนินคดีตามกฎหมายทันที และจะติดตามตรวจสอบ จับกุม อย่างต่อเนื่อง “หากประชาชนพบเห็นการกักตุนหรือค้ากําไรเกินควร ร้องเรียนได้ทันทีที่สายด่วนกรมการค้าภายใน 1569และ ในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด” นายสุพพัตกล่าว
รัฐบาลไทย-ข่าวทำเนียบรัฐบาล-รัฐบาลน้อมนำศาสตร์พระราชา เชื่อมโยงทุกกลุ่มเศรษฐกิจ
วันพฤหัสบดีที่ 20 เมษายน 2560
รัฐบาลน้อมนําศาสตร์พระราชา เชื่อมโยงทุกกลุ่มเศรษฐกิจ
รัฐบาลสนับสนุนทุกกลุ่มเศรษฐกิจ พร้อมทั้งเชื่อมโยงให้เอื้อเฟื้อถึงกันและกัน เพื่อให้กระจายรายได้ไปถึงประชาชนทุกกลุ่ม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาประเทศตามแนวทางศาสตร์พระราชาด้วยการเชื่อมโยงทุกกลุ่มเศรษฐกิจ ได้แก่ กลุ่มเศรษฐกิจขนาดใหญ่ รัฐบาลได้ปรับกฎระเบียบเพื่ออํานวยความสะดวกในการลงทุน มีมาตรการดึงดูดนักลงทุน ทําให้เกิดรายได้มหาศาลเข้าประเทศและกระจายไปสู่กลุ่มอื่น กลุ่มขนาดกลางถึงเล็ก เปรียบเสมือนมดงานที่มีความสําคัญ จึงเร่งพัฒนาศักยภาพแรงงาน นํานวัตกรรมมาช่วยเพิ่มมูลค่า และความสามารถในการแข่งขัน และกลุ่มฐานราก เช่น เกษตรกร ถือเป็นเสาหลักของประเทศ จึงสนับสนุนปัจจัยพื้นฐานในการผลิต เช่น ที่ดิน น้ํา ความรู้ในการพัฒนาผลผลิตและการทําตลาด เมื่อทุกกลุ่มยึดโยงเชื่อมถึงกัน ก็จะกระจายประโยชน์ไปสู่ประชาชนได้ในทุกระดับ ช่วยให้ประเทศไทยก้าวพ้นจากกับดักรายได้ปานกลาง โดยไม่ทิ้งใครไว้ข้างหลัง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธ.ก.ส. เปิดตัวโครงการประกันภัยโคเนื้อ
วันพฤหัสบดีที่ 16 กรกฎาคม 2563
ธ.ก.ส. เปิดตัวโครงการประกันภัยโคเนื้อ
ธ.ก.ส.รุกงานประกันภัยด้านการเกษตร เปิดโครงการประกันภัยโคเนื้อเพื่อช่วยเกษตรกร ลดความเสี่ยงจากการตายของโคเนื้อที่เจ็บป่วยหรืออุบัติเหตุ ค่าเบี้ยประกันภัย 400 บาท/ตัว วงเงินคุ้มครอง 30,000 บาท/ตัว ระยะเวลาคุ้มครอง 6 เดือน
ธ.ก.ส.รุกงานประกันภัยด้านการเกษตร เปิดโครงการประกันภัยโคเนื้อเพื่อช่วยเกษตรกร ลดความเสี่ยงจากการตายของโคเนื้อที่เจ็บป่วยหรืออุบัติเหตุ ค่าเบี้ยประกันภัย 400 บาท/ตัว วงเงินคุ้มครอง 30,000 บาท/ตัว ระยะเวลาคุ้มครอง 6 เดือน เริ่มจําหน่ายกรมธรรม์ตั้งแต่บัดนี้เป็นต้นไป ณ ธ.ก.ส. ทุกสาขา
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. และกรมปศุสัตว์ ได้มีนโยบายในการส่งเสริมการเลี้ยงสัตว์ ได้แก่ โคเนื้อ กระบือ แพะเนื้อ และไก่พื้นเมือง รวมถึงกิจการอื่นๆ ที่เกี่ยวข้อง เพื่อเพิ่มขีดความสามารถภาคปศุสัตว์ไทยและช่วยฟื้นฟูอาชีพแก่เกษตรกร พร้อมทั้งสนับสนุนการจัดการด้านตลาดผลิตผลการเกษตรที่เป็นวัตถุดิบอาหารสัตว์เพื่อสร้างอาชีพทางเลือกใหม่ด้วยการปรับเปลี่ยนพื้นที่ไม่เหมาะสมมาเลี้ยงสัตว์สําหรับจําหน่ายทั้งภายในและต่างประเทศ และเพื่อสร้างระบบภูมิคุ้มกันและส่งเสริมให้เกษตรกรมีการจัดการความเสี่ยงด้านการผลิต ธ.ก.ส. ได้จัดทําโครงการประกันภัยโคเนื้อ เพื่อช่วยบรรเทาความเสียหายของเกษตรกรผู้เลี้ยงโคเนื้ออันเนื่องมาจากการตายของโคเนื้อที่เจ็บป่วยหรืออุบัติเหตุ ให้สามารถพยุงตัวได้และมีทุนเหลือเพียงพอต่อการเริ่มต้นใหม่ ในอัตราค่าเบี้ยประกันภัยตัวละ 400 บาท (รวมภาษีมูลค่าเพิ่มและอากรแล้ว) โดยให้ความคุ้มครอง การตายจากการเจ็บป่วยของโคเนื้อ ไม่เกิน 30,000 บาทต่อตัว และการตายจากอุบัติเหตุ ไฟไหม้ ฟ้าผ่า น้ําท่วม ดินถล่ม พายุ และแผ่นดินไหว ไม่เกิน 30,000 บาทต่อตัว ระยะเวลาคุ้มครองสิ้นสุดเมื่อส่งขายคอกกลางหรือ 6 เดือนนับจากวันขอเอาประกันภัย
สําหรับเงื่อนไขผู้ขอเอาประกันภัย ต้องเป็นเกษตรกรผู้เลี้ยงโคเนื้อ และได้มีการขึ้นทะเบียนเกษตรกรกับกรมปศุสัตว์ ด้านโคเนื้อที่ขอเอาประกันภัยต้องมีสุขภาพแข็งแรงสมบูรณ์ ไม่มีความพิการซึ่งมีผลกับสุขภาวะ และไม่เป็นโรคเรื้อรัง ไม่อยู่ระหว่างการรักษาพยาบาล มีอายุไม่เกิน 36 เดือน ได้ขึ้นทะเบียนกับกรมปศุสัตว์ และมีการทําเครื่องหมายประจําตัวสัตว์ (NID คือ การเขียนที่ใบหู / RFID คือ การฝังชิบที่ใบหู) มีบันทึกประวัติถ่ายพยาธิ ฉีดวัคซีนป้องกันโรคปากเท้าเปื่อย และโรคคอบวม (Hemorrhagic Septicemia) มาแล้ว ไม่เกิน 1 เดือน นับแต่วันที่ขอเอาประกันภัย โดยเกษตรกรผู้เอาประกันภัยจะต้องแสดงเอกสารยืนยันตัวตนของโคเนื้อ ระยะเวลารอคอย 30 วัน นับจากวันที่กรมธรรม์ประกันภัยมีผลบังคับ เกษตรกรหรือผู้ที่สนใจสามารถติดต่อขอเอาประกันภัยโคเนื้อได้ตั้งแต่บัดนี้เป็นต้นไป ที่ ธ.ก.ส. ทุกสาขาทั่วประเทศหรือสอบถามรายละเอียดเพิ่มเติมได้ที่ Call Center 02 555 0555
รัฐบาลไทย-ข่าวทำเนียบรัฐบาล-ปรึกษาหารือ กศจ.เชียงใหม่ จ.สงขลา จ.ร้อยเอ็ด ต.นครปฐม ฯลฯ เป็นกรณีศึกษา และวาระสำคัญของชาติ'
วันจันทร์ที่ 27 กุมภาพันธ์ 2560
ปรึกษาหารือ กศจ.เชียงใหม่ จ.สงขลา จ.ร้อยเอ็ด ต.นครปฐม ฯลฯ เป็นกรณีศึกษา และวาระสําคัญของชาติ'
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะหารือข้อราชการร่วมกับคณะกรรมการศึกษาธิการจังหวัดเชียงใหม่ (กศจ.เชียงใหม่)
เพื่อปรึกษาหารือในการสนับสนุนบุคลากรทางการศึกษาประจําสํานักงานศึกษาธิการจังหวัดเชียงใหม่ในการประสานการทํางานของคณะกรรมการศึกษาธิการจังหวัดและคณะอนุกรรมการศึกษาธิการจังหวัด ตามคําสั่งหัวหน้าคณะรักษาความสงบแห่งชาติ ที่ 10/2559 เรื่อง การขับเคลื่อนการปฏิรูปการศึกษาของกระทรวงศึกษาธิการในส่วนภูมิภาค
โดยที่ได้ปรากฏข้อเท็จจริงถึงสภาพปัญหาในการจัดการศึกษาในส่วนภูมิภาคว่าเกิดจากปัญหาการสั่งการและการบริหารจัดการไม่มีประสิทธิภาพและไม่เป็นเอกภาพเป็นปัญหาสําคัญ นํามาซึ่งข้อปัญหาอื่น ๆ ในการบริหารราชการ
ม.ล.ปนัดดาขอให้มีการเร่งรัดแต่งตั้งผู้ทรงคุณวุฒิทางการศึกษาและบุคลากรทางการศึกษาผู้เป็นแบบอย่างทางธรรมาภิบาล ความซื่อสัตย์สุจริต เป็นคณะทํางานและอนุกรรมการของ กศจ. ตามรูปแบบที่วางไว้และให้เป็นไปในทิศทางของการบูรณาการทางระบบการศึกษาให้มีความรอบรู้ ทันต่อเหตุการณ์ของโลก และเป็นสากลในแวดวงการศึกษาของประเทศและต่างประเทศ
โดยศึกษาจากกรณี จ.สงขลา จ.เชียงใหม่ จ.เชียงราย จ.สกลนคร จ.ร้อยเอ็ด จ.อุบลราชธานี จ.พิจิตร จ.นครปฐม จ.สมุทรสาคร จ.ปทุมธานี ฯลฯ เป็นทิศทางการดําเนินงานทั้งในเชิงบวกและประสิทธิภาพการแก้ไขปัญหา มีการประชุมคณะทํางานติดตามประเมินผลใน 5 เรื่องสําคัญของความเป็นโรงเรียนคุณธรรม และ 7 ตัวชี้วัด อย่างต่อเนื่องรวมถึงข้อเสนอแนะการประเมินผลทิศทางการทํางานของแต่ละภาคส่วนทางการศึกษาในระดับภูมิภาคอย่างเป็นระบบและเป็นรูปธรรม
รัฐบาลไทย-ข่าวทำเนียบรัฐบาล-โครงสร้างการทำงานของศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19)
วันพุธที่ 18 มีนาคม 2563
โครงสร้างการทํางานของศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19)
COVID-19
รัฐบาลไทย-ข่าวทำเนียบรัฐบาล-นรม. นำเจ้าหน้าที่ทำเนียบรัฐบาล ออกกำลังกายประจำสัปดาห์ในแบบผ่อนคลาย
วันพุธที่ 14 มิถุนายน 2560
นรม. นําเจ้าหน้าที่ทําเนียบรัฐบาล ออกกําลังกายประจําสัปดาห์ในแบบผ่อนคลาย
นรม. นําเจ้าหน้าที่ทําเนียบรัฐบาล ออกกําลังกายประจําสัปดาห์ในแบบผ่อนคลาย
วันนี้ (14 มิถุนายน2560)เวลา15.30 น. ณ ห้องโถงกลาง ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ร่วมกับ พลเอก วิลาศ อรุณศรี เลขาธิการนายกรัฐมนตรี พร้อมเจ้าหน้าที่ทําเนียบรัฐบาลได้ร่วมกันออกกําลังกายเพื่อเสริมสร้างร่างกายให้แข็งแรง ห่างไกลจากโรคภัยไข้เจ็บ รวมทั้งยังทําให้มีสุขภาพจิตใจที่ดี เกิดผลดีในการดําเนินชีวิตประจําวันให้มีความสดชื่นแจ่มใสและอารมณ์ดี อีกทั้งคนในครอบครัวและเพื่อนร่วมงานมีสัมพันธภาพที่ดีต่อกัน โดยคณะผู้บริหารและเจ้าหน้าที่ของสํานักเลขาธิการนายกรัฐมนตรี พร้อมหน่วยงานอื่นภายในทําเนียบรัฐบาลร่วมออกกําลังกายด้วย
ในสัปดาห์นี้ นายกรัฐมนตรี ได้เต้นแอโรบิคตามจังหวะเพลงร่วมกับเจ้าหน้าที่ทําเนียบรัฐบาลประมาณ 30 นาที เพื่อเสริมสร้างร่างกายและจิตใจให้แข็งแรงสมบูรณ์ ต่อจากนั้น นายกรัฐมนตรีได้เล่นกีฬากะลาสามัคคีร่วมกับเลขาธิการนายกรัฐมนตรี โดยกีฬาดังกล่าวเป็นการนําลูกมะพร้าวมาปลอกเปลือกออกและเจาะรูนําเชือกมาผูกเป็นคู่ ซึ่งสามารถเล่นได้พร้อมกัน 2 คน โดยจะต้องให้ผู้เล่นยืนหันหน้าเข้าหากัน มือจับห่วงยางให้แน่น โดยผู้เล่นก้าวเท้าออกไปข้างหน้าแล้วดึงเชือกสลับกันในแนวขนานกับหน้าอก จากนั้นนายกรัฐมนตรีกล่าวขอบคุณเจ้าหน้าที่ทุกคนที่มาออกกําลังกายร่วมกันในวันนี้ด้วยอัธยาศัยอันดี
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ยินดีโปรเมคว้าแชมป์เมเจอร์ที่ 2 ของปี สร้างชื่อเสียงให้ประเทศไทย แนะผู้ชมเรียนรู้วิธีคิดและเทคนิคเพื่อปรับใช้ในชีวิต
วันจันทร์ที่ 4 มิถุนายน 2561
นายกฯ ยินดีโปรเมคว้าแชมป์เมเจอร์ที่ 2 ของปี สร้างชื่อเสียงให้ประเทศไทย แนะผู้ชมเรียนรู้วิธีคิดและเทคนิคเพื่อปรับใช้ในชีวิต
นายกฯ ยินดีโปรเมคว้าแชมป์เมเจอร์ที่ 2 ของปี สร้างชื่อเสียงให้ประเทศไทย แนะผู้ชมเรียนรู้วิธีคิดและเทคนิคเพื่อปรับใช้ในชีวิต
วันนี้ (4 มิถุนายน 2561) เวลา 16.25 น. ที่ทําเนียบรัฐบาล พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี แสดงความยินดีที่ “โปรเม” น.ส.เอรียา จุฑานุกาล นักกอล์ฟสาวมือ 1 ของไทย สร้างประวัติศาสตร์อีกครั้งด้วยการคว้าแชมป์เมเจอร์ที่ 2 และแชมป์ LPGA Tour รายการที่ 9 ในชีวิต จากศึก U.S. Women’s Open Conducted by the USGA ที่รัฐอลาบามา สหรัฐอเมริกา ได้สําเร็จ
"นายกฯ กล่าวว่า ผลงานของโปรเมช่วยนําชื่อเสียงมาสู่ประเทศไทย และหากติดตามการแข่งขันในรอบนี้จะพบว่านักกีฬาทุกคนล้วนมีฝีมือระดับโลก แม้ระหว่างการแข่งขันโปรเมจะมีจังหวะที่เสียเปรียบบ้าง แต่ก็ยังมีสมาธิ และกําลังใจมากพอที่จะแก้ไขปัญหาจนสามารถคว้าแชมป์มาครองได้ในที่สุด”
นายกรัฐมนตรีแนะให้คนไทยเรียนรู้วิธีคิดและเทคนิคจากการดูกีฬาทุกประเภท รวมทั้งเบื้องหลังความสําเร็จของนักกีฬา เช่น การฝึกฝนอย่างต่อเนื่อง ความอดทนอุตสาหะ มีสมาธิ และการแก้ไขปัญหาเฉพาะหน้า ฯลฯ เพื่อนําไปปรับใช้พัฒนาตัวเองและสังคมได้
.............................................................
สํานักโฆษก
รัฐบาลไทย-ข่าวทำเนียบรัฐบาล-แจ้งให้ทราบ ติดตามสถานการณ์ ความรู้ คำแนะนำที่ถูกต้อง เกี่ยวกับโรคติดเชื้อไวรัสโคโรนา 2019 (COVID-19) #ไทยรู้สู้โควิด กระทรวงสาธารณสุข ทั้ง 4 platforms : Line official account / Tw
วันศุกร์ที่ 20 มีนาคม 2563
แจ้งให้ทราบ ติดตามสถานการณ์ ความรู้ คําแนะนําที่ถูกต้อง เกี่ยวกับโรคติดเชื้อไวรัสโคโรนา 2019 (COVID-19) #ไทยรู้สู้โควิด กระทรวงสาธารณสุข ทั้ง 4 platforms : Line official account / Tw
แจ้งให้ทราบ ติดตามสถานการณ์ ความรู้ คําแนะนําที่ถูกต้อง เกี่ยวกับโรคติดเชื้อไวรัสโคโรนา 2019 (COVID-19) #ไทยรู้สู้โควิด กระทรวงสาธารณสุข ทั้ง 4 platforms : Line official account / Twitter / Facebook / Tik Tok
Line : https://lin.ee/dAEig3e
Twitter : https://twitter.com/thaimoph
Facebook : https://www.facebook.com/thaimoph
TikTok : https://vt.tiktok.com/jcvfwN/
รัฐบาลไทย-ข่าวทำเนียบรัฐบาล-กสร. เผย ปี 62 ผลักดันมาตรฐานแรงงานไทย เข้าสู่สถานประกอบการกว่า 1,000 แห่ง สร้างมูลค่าการส่งออก 4 แสนกว่าล้านบาท
วันพุธที่ 4 ธันวาคม 2562
กสร. เผย ปี 62 ผลักดันมาตรฐานแรงงานไทย เข้าสู่สถานประกอบการกว่า 1,000 แห่ง สร้างมูลค่าการส่งออก 4 แสนกว่าล้านบาท
กรมสวัสดิการและคุ้มครองแรงงาน เผยตัวเลขการผลักดันให้สถานประกอบกิจการเข้าสู่ระบบมาตรฐานแรงงานไทย (มรท.)เพื่อนําไปใช้ยกระดับการบริหารจัดการด้านแรงงานให้ได้มาตรฐานเทียบเท่าสากล และเพิ่มศักยภาพการแข่งขันในเวทีการค้าโลก แจงตัวเลขปีงบประมาณ 2562
นายอภิญญา สุจริตตานันท์ อธิบดีกรมสวัสดิการและคุ้มครองแรงงานเปิดเผยว่า เงื่อนไขทางการค้าของตลาดการส่งออกในปัจจุบันให้ความสําคัญกับแรงงานตั้งแต่ขั้นตอนการผลิต โดยจะกีดกันสินค้าที่ผลิตจากการใช้แรงงานบังคับ การใช้แรงงานเด็ก มาตรฐานแรงงานไทยจึงเป็นเครื่องมือสําคัญในการสร้างความเชื่อมั่น และการยอมรับไว้วางใจเกี่ยวกับการบริหารจัดการแรงงานที่เป็นธรรมคํานึงถึงความรับผิดชอบต่อสังคมด้านแรงงาน อันจะนํามาซึ่งรายได้ สร้างมูลค่าการส่งออกให้กับประเทศ หากสถานประกอบกิจการนําไปใช้ ซึ่งในปีงบประมาณ พ.ศ. 2562 กรมได้ตั้งเป้าให้สถานประกอบกิจการเข้าสู่ระบบมาตรฐานแรงงานไทยไว้ 800 แห่ง สามารถดําเนินการได้ถึง 1,006 แห่ง คิดเป็นร้อยละ 125.75 จําแนกเป็นสถานประกอบกิจการแห่งใหม่ 354 แห่ง และต่ออายุ 652 แห่ง เป็นสถานประกอบกิจการส่งออก 433 แห่ง มีมูลค่าการส่งออก 460,150 ล้านบาท สามารถยกระดับคุณภาพชีวิตลูกจ้างได้ 490,905 คน นอกจากนี้ กรมได้ขยายการพัฒนาร่วมกับกลุ่มธุรกิจ (MOU) เพื่อพัฒนาคู่ค้า (supply chain) ในห่วงโซ่ เช่น บริษัท กรุงเทพโปรดิ๊วส จํากัด (มหาชน) ได้นําบริษัทคู่ค้าเข้าสู่ระบบมาตรฐานแรงงานไทย จํานวน 300 แห่ง มีระยะเวลาของการพัฒนาร่วมกัน 3 ปี และยังได้ดําเนินโครงการนิคมอุตสาหกรรมมาตรฐานแรงงานไทยต้นแบบขึ้น เพื่อผลักดันและสร้างการยอมรับมาตรฐานแรงงานไทยไปสู่สากลอีกด้วย โดยมีการนําร่องที่นิคมอุตสาหกรรมสินสาคร จังหวัดสมุทรสาคร เมื่อต้นปีที่ผ่านมา
นายอภิญญา สุจริตตานันท์ ยังกล่าวเพิ่มเติมอีกว่า มาตรฐานแรงงานไทย หรือ Thailand Labour Standard: TLS 8001 คือ มาตรฐานในการบริหารจัดการด้านแรงงานในสถานประกอบกิจการที่ยึดหลักการปฏิบัติตามกฎหมายการปฏิบัติอย่างมีจริยธรรมเคารพสิทธิมนุษยชนขั้นพื้นฐานที่มีเนื้อหาอ้างอิงมาจากอนุสัญญาองค์การแรงงานระหว่างประเทศ โดยอยู่บนพื้นฐานของกฎหมายแรงงานที่บังคับใช้อยู่ในปัจจุบันและข้อกําหนดอื่น ๆ เพิ่มเติม ทั้งนี้ สถานประกอบกิจการสามารถนํามาตรฐานแรงงานไทย มรท. 8001 ไปปฏิบัติและให้กรมสวัสดิการและคุ้มครองแรงงานรับรองได้ โดยสามารถติดต่อขอรับคําปรึกษาได้ที่สํานักพัฒนามาตรฐานแรงงาน โทรศัพท์ 0 2245 7211 หรือ http://tls.labour.go.thth และสํานักงานสวัสดิการและคุ้มครองแรงงานทั่วประเทศ
รัฐบาลไทย-ข่าวทำเนียบรัฐบาล-“ยุติธรรม” หารือ AAPTIP เพื่อแก้ไขปัญหาการค้ามนุษย์ระดับภูมิภาคอย่างยั่งยืน
วันจันทร์ที่ 28 พฤศจิกายน 2559
“ยุติธรรม” หารือ AAPTIP เพื่อแก้ไขปัญหาการค้ามนุษย์ระดับภูมิภาคอย่างยั่งยืน
พันตํารวจเอก ดุษฎี อารยวุฒิ รองปลัดกระทรวงยุติธรรม เป็นประธานการประชุมคณะกรรมการขับเคลื่อนโครงการออสเตรเลีย – เอเชีย เพื่อต่อต้านการค้ามนุษย์ Australia-Asia Program to Combat Trafficking in Persons : AAPTIP) ครั้งที่ ๒/๒๕๕๙
เมื่อวันจันทร์ที่ ๒๘ พฤศจิกายน ๒๕๕๙ เวลา ๐๙.๐๐ น.
พันตํารวจเอก ดุษฎี อารยวุฒิ รองปลัดกระทรวงยุติธรรม
เป็นประธานการประชุมคณะกรรมการขับเคลื่อนโครงการออสเตรเลีย – เอเชีย เพื่อต่อต้านการค้ามนุษย์
Australia-Asia Program to Combat Trafficking in Persons : AAPTIP) ครั้งที่ ๒/๒๕๕๙
เพื่อพิจารณางานวิจัยเกี่ยวกับประสบการณ์ของผู้เสียหายจากกรณีการค้ามนุษย์
ในกระบวนการยุติธรรมทางอาญา รายงานกิจกรรมระดับภูมิภาค และความคืบหน้าอื่นๆ
รวมทั้งยุทธศาสตร์และแผนการดําเนินงานของประเทศไทย ภายใต้โครงการ AAPTIP
เพื่อนําไปสู่แนวทางการป้องกันและแก้ไขปัญหาค้ามนุษย์ในประเทศไทย และระดับภูมิภาคอย่างยั่งยืน
ในการนี้ Mr. Bruce Kelly ผู้อํานวยการโครงการ AAPTIP ได้กล่าวต้อนรับผู้เข้าร่วมประชุมฯ
โดยมีผู้แทนหน่วยงานที่เกี่ยวข้อง อาทิ กรมคุ้มครองสิทธิและเสรีภาพ กรมสอบสวนคดีพิเศษ
กระทรวงแรงงาน กระทรวงการพัฒนาสังคมและความมั่นคงของมนุษย์
สํานักงานตํารวจแห่งชาติ และเจ้าหน้าที่ AAPTIP เข้าร่วมฯ
ณ โรงแรมเซ็นทรา ศูนย์ราชการและคอนเวนชั่นเซ็นเตอร์ แจ้งวัฒนะ กรุงเทพฯ
รัฐบาลไทย-ข่าวทำเนียบรัฐบาล-​สธ.เผย รพ.ตรังพร้อมเป็นสถาบันหลักฝึกอบรมแพทย์เวชศาสตร์ครอบครัวรองรับนโยบายรัฐบาล
วันพฤหัสบดีที่ 20 เมษายน 2560
​สธ.เผย รพ.ตรังพร้อมเป็นสถาบันหลักฝึกอบรมแพทย์เวชศาสตร์ครอบครัวรองรับนโยบายรัฐบาล
กระทรวงสาธารณสุข เผยโรงพยาบาลตรังได้รับอนุมัติจากแพทยสภา ให้เป็นสถาบันหลักฝึกอบรมแพทย์เวชศาสตร์ครอบครัว พร้อมผลิตในปี 2561 เน้นสอนให้เข้าใจระบบบริการปฐมภูมิ พร้อมทํางานในชุมชนทันทีที่จบการศึกษา
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังตรวจเยี่ยมโรงพยาบาลห้วยยอด อ.ห้วยยอด จ.ตรัง ว่า กระทรวงสาธารณสุขได้จัดตั้งคลินิกหมอครอบครัว พร้อมผลิตแพทย์เวชศาสตร์ครอบครัวเพื่อดูแลประชาชนร่วมกับทีมสหวิชาชีพ มีเป้าหมายในปี 2569 จะมีทีมหมอครอบครัวที่มีแพทย์เวชศาสตร์ครอบครัวและสหวิชาชีพ 6,500 ทีม ดูแลคนไทย 65 ล้านคน "บริการทุกคน ทุกอย่าง ทุกที่ ทุกเวลาด้วยเทคโนโลยี" ซึ่งขณะนี้ทุกจังหวัดทั่วประเทศได้ดําเนินการจัดตั้งคลินิกหมอครอบครัว พร้อมทีมหมอครอบครัวดูแลประชาชนทั้งในเขตเมืองและชนบท โดยปี 2560 นี้ จะมีทีมหมอครอบครัวทั่วประเทศ 424 ทีม
สําหรับจังหวัดตรัง มีประชากร 6 แสนกว่าคน ตั้งเป้าให้ปี 2560 เป็นปีแห่งการพัฒนาทีมหมอครอบครัว เตรียมจัดตั้งคลินิกหมอครอบครัวจํานวน 28 แห่ง ครบทั้ง 10 อําเภอ มีทีมหมอครอบครัว 44 ทีม ขณะนี้มีแพทย์เวชศาสตร์ครอบครัวแล้ว 13 คน โดยโรงพยาบาลตรังได้รับอนุมัติจากแพทยสภาให้เป็นสถาบันหลักฝึกอบรมแพทย์เวชศาสตร์ครอบครัว พร้อมเปิดรับแพทย์เข้ารับอบรมในปี 2561 ผลิตได้ปีละ 5 คน ให้กับจังหวัดตรังและใกล้เคียง รองรับนโยบายรัฐบาล
ที่ผ่านมาโรงพยาบาลตรังและโรงพยาบาลห้วยยอดเป็นสถาบันฝึกอบรมสมทบในเครือข่ายโรงพยาบาลศูนย์หาดใหญ่ ได้ร่วมผลิตแพทย์เวชศาสตร์ครอบครัวให้โรงพยาบาลในจังหวัดตรังอย่างต่อเนื่อง เน้นสอนให้เข้าใจระบบบริการปฐมภูมิ พร้อมทํางานในชุมชนทันทีที่จบการศึกษา และขณะนี้โรงพยาบาลห้วยยอด ได้ร่วมกับมหาวิทยาลัยสงขลานครินทร์ จัดทําหลักสูตรผลิตแพทย์แนวปฏิรูป ด้วย 3 แนวคิดหลัก คือ 1.ใช้ประชาชนเป็นฐาน เน้นการส่งเสริมสุขภาพป้องกันโรคมากกว่าการรักษา 2.ทํางานแบบสหวิชาชีพ แยกเป็นแต่ละวิชาชีพเหมือนเดิมเพิ่มการสื่อสาร และ3.ลดความเหลื่อมล้ําในการกระจายตัวของแพทย์ จากเดิมที่มีผู้เชี่ยวชาญกระจุกตัวในเมือง ทั้งนี้ อยู่ระหว่างรอรับการอนุมัติจากแพทยสภา